Aarhus Jazz Orchestra + I Think You’re Awesome
2020-10-08 20:00 UTC | Godset, Jens Holms Vej 5, Kolding, 6000, Denmark
Billetter kun i forsalg på www.Jazz6000.dk
Begrænset antal billetter grundet Coronasituationen

Aarhus Jazz Orchestra og indiejazz-bandet I Think You’re Awesome fejrer udgivelsen af deres fælles værk ”Kiss Your Darlings Suite” med en turné, og værket kan høres i sin fulde længde ved koncerten på Godset. Musikstykket opføres af de 20 særdeles velspillende musikere fra begge orkestre og med gæsteoptræden af den prisvindende jazzsangerinde Karmen Rõivassepp Publikum vil opleve en kombination af sfærisk og storladen bigband-lyd, amerikansk sangskriver-tradition, elektronisk knas og soli spillet af nogle af landets bedste jazzmusikere. Musikken vil bevæge sig ubesværet rundt i drømmende, svævende og smukke harmonier i et stemningsfuldt lydunivers med samspillet som tyngdekraft. Det er jazz, som er både dragende og vedkommende og så er det alt sammen under ledelse af komponist og dirigent Signe Bisgaard og frontmand fra I Think You’re Awesome, Jens Mikkel Madsen. Der er lagt op til en unik koncertoplevelse, når de to mastodonter mødes og fortolker I Think You’re Awesome’s musikalske univers.
